Netta dinna gar snat taḥkayin-a ad d-tlal tis kraḍ, taḥkayt-agi d winna i yeqqaren akken taḥkayt umeɣri ma ad yaru netta neɣ ad yeqqim ɣef waya i as-isemma ayen i d-qqarent tewriqin, tusa-d yiwet n tefremlit tefka-yas-d tiwriqin-nni tenna-yas kečč tessneḍ wigad i d-yessuffuɣen idlisen ma twalaḍ-t yelha ad d-yeffeɣ d adlis netta mi yeqqar texleḍ- as gar tɣuri d tira ur yeẓri ma yeqqar neɣ yettaru, talalt-agi n taḥkayin ttemyekcament deg wagar-asent, taḥkayt-nni n umejjay taḥkayt yuɣal-d si Fransa yekcem tamurt iwakken ad inadi ɣef temẓi-ines netta d ackenṭeḍ i teckenṭeḍ deg-s temẓi-s tugi ad as-tserraḥ tesberber fell-as am bubarrak, netta iqureɛ-as calwaw yezga yilleḍ am tdarit deg ubrid-is ɣur-s, netta tettarat-id ɣur-s d temẓi-s kan i tezdeɣ yemma-s tuɣal-as temẓi-s d udem n yemma-s udem-nni n yemm-as yeqqim akken yugi-yas wegdud ad ibeddel am tmeṭṭut-nni n tfelwit n Muḥamed Isyaxem, tifelwin-nni i iɛellaq ɣef leḥyuḍ n lbiruines abaɛda tid n Edvund Munch "1863-1944" anaẓur n teklut anurwiǧi d Muḥamed Isyaxem "1928- 1985" anaẓur n teklut aqbayli d isfayduyen yettaken ɣer temẓi-s d tiberdatin i yettawin ɣer yiẓuran n reffu d ufsax n yemma-s.